Държавен вестник, бр. 10, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  10
Чл. 36. (1) В срок до 7 дни след получава­
нето на решенията за утвърждаване на цени 
топлопреносните предприятия публикуват в 
средствата за масово осведомяване утвърде­
ните им пределни цени, включително цените 
по тарифните структури, и цените, които ще 
прилагат по договорите с клиентите през 
следващия ценови период. 
(2) Новите цени се прилагат считано от 
датата, посочена в решението на комисията.
Чл. 37. Лица, чиято дейност не подлежи 
на лицензиране съгласно ЗЕ, но извършват 
продажба на топлинна енергия, подават за­
явления по чл. 24, ал. 1, които се разглеждат 
от комисията по реда на тази глава.
ДОПЪЛНИТЕЛНИ РАЗПОРЕДБИ
§ 1. По смисъла на наредбата: 
1. „Базисна година“ е предходната календар­
на година или 12-месечен период, предхождащ 
внасянето на предложението, за която енер­
гийното предприятие предоставя информация 
за лицензираната услуга, използвана като 
основа за определяне на цени. 
2. „Коефициент за подобряване на ефек­
тивността“ е целева величина, изразяваща 
относителното намаляване на разходите на 
енергийните предприятия за осъществяване 
на съответната лицензионна дейност.
3. „Необходими приходи“ са икономиче­
ски обоснованите приходи, необходими на 
енергийното предприятие за предоставяне на 
услугата по лицензията с определено качество 
и постигане на определената възвръщаемост.
4. „Норма на възвръщаемост на капитала“ 
е възвръщаемост на инвестирания капитал, 
изразена като процент от този капитал.
5. „Полезен живот“ е срокът, за който 
комисията приема, че даден актив може да 
бъде амортизиран.
6. „Присъединяване“ е дейност, която се 
извършва в съответствие с нормативните и 
технологичните изисквания и осигурява пряка 
връзка от технологично одобрената точка на 
присъединяване до изхода на съоръжението 
за регулиране и/или измерване на топлинната 
енергия.
7. „Призната от комисията мощност на произ­
водителя“ е мощността в производството, която 
едновременно се използва и покрива максимал­
ната консумация на топлинна енергия в MW.
8. „Призната стойност на активите“ е 
признатата от комисията стойност на всички 
активи на енергийното предприятие, които се 
използват и са свързани пряко с дейността 
по лицензията.
9. „Условно-постоянни разходи“ са тези, 
който не се променят при промяна в коли­
чествата топлинна енергия.
10. „Променливи разходи“ са тези разходи, 
чиято стойност се променя в зависимост от 
количествата топлинна енергия.
11. „Регулаторна база на активите“ е стой­
ността на материалните и нематериалните 
активи, които едновременно се използват и 
имат полезен живот за предоставянето на 
услугата по лицензията и необходимия обо­
ротен капитал.
12. „Възвръщаемост на капитал“ е произ­
ведението от регулаторната база на активите 
и нормата на възвръщаемост на капитала за 
регулаторния период.
13. „Ценови период“ е период, през който 
цените остават непроменени от комисия­
та – обикновено дванадесет месеца.
14. „Регулаторен период“ е периодът между 
два регулаторни прегледа.
15. „Регулаторен преглед“ означава дей­
ност, при която комисията извършва анализ и 
оценка на отчетната информация за базисната 
година и прогнозната информация за следващ 
ценови/регулаторен период, предоставена 
от енергийните предприятия. В резултат на 
регулаторния преглед комисията утвърждава: 
а) прогнозните необходими приходи и 
цените на енергийните предприятия, вклю­
чително икономически обоснованите разходи 
и възвръщаемост на капитала;
б) продължителността на регулаторния 
период при регулиране чрез методите „горна 
граница на цени“ и „горна граница на прихо­
ди“, както и стойностите на ценообразуващите 
елементи, въз основа на които енергийните 
предприятия предлагат за утвърждаване цени 
за следващ ценови период в рамките на ре­
гулаторния период.
16. „Структура на капитала“ представлява 
относителните дялове на собствения и на 
привлечения капитал в общия размер на ка­
питала на енергийното предприятие.
17. „Тарифна структура“ е система от 
цени при продажба на топлинна енергия или 
предоставяне на услуга, приходите от които 
съответстват на необходимите приходи за 
съответната дейност.
18. „Тарифна цена“ е всяка отделна цена 
от тарифната структура.
19. „Обособена топлопреносна мрежа“ е 
топлопреносна мрежа, която обслужва част 
от топлоснабдена територия и е свързана към 
един или повече топлоизточници, разположени 
на същата територия и можещи самостоятелно 
да удовлетворяват присъединените топлинни 
товари.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредбата влиза в сила от деня на 
обнародването є в „Държавен вестник“.
§ 3. Производствата, образувани до вли­
зане в сила на наредбата, се довършват по 
досегашния ред.
§ 4. Наредбата се приема на основание 
чл. 36, ал. 3 от Закона за енергетиката.
Председател:
Боян Боев
680